ai4bharat/Pralekha huggingface dataset:
रक्षा मंत्रालय
गणतंत्र दिवस 2019 पर भारतीय वायुसेना कार्मिकों को विशिष्ट सेवा और वीरता पुरस्कार
एम्बार्गोः 26 जनवरी 2019, 0001 बजे से पूर्व प्रकाशित/ प्रसारित अथवा सोशल मीडिया पर इसका उपयोग नही किया जाएगा
गणतंत्र दिवस 2019 के अवसर पर भारत के राष्ट्रपति द्वारा निम्नलिखित भारतीय वायुसेना कर्मियों को विशिष्ट सेवा और वीरता पुरस्कारों से सम्मानित किया गया है।
परम विशिष्ट सेवा मेडल
- एयर मार्शल हेमंत शर्मा एवीएसएम वीएसएम
- एयर मार्शल सरदार हरपाल सिंह एवीएसएम वीएम
- एयर मार्शल बालकृष्णन सुरेश एवीएसएम वीएम
- एयर मार्शल रघुनाथ नांबियार एवीएसएम वीएम एंड बार
- एयर मार्शल पांडुरंग नारायण प्रधान एवीएसएम 
- एयर मार्शल हेमंत नारायण भागवत एवीएसएम वीएम 
अति विशिष्ट सेवा पदक
- एयर मार्शल राजेश कुमार वीएम
- एयर मार्शल अमित तिवारी वीएम
- एयर मार्शल अमित देव वीएसएम
- एयर मार्शल मन्नापल्ली बालादित्य वीएसएम
- एयर वाइस मार्शल अनिल कुमार गुप्ता वीएसएम 
- एयर वाइस मार्शल सौमित्र कुमार डे वीएसएम 
- एयर वाइस मार्शल महेंद्र विक्रम सिंह
- एयर वाइस मार्शल पीजुष मुखर्जी वीएसएम
- एयर वाइस मार्शल अमर प्रीत सिंह
- एयर कमोडोर धनंजय वसंत खोट वीएम
- एयर कमोडोर मनु चौधरी वीएम
- एयर कमोडोर जॉर्ज थॉमस वीएम
वायु सेना पदक 
- विंग कमांडर भुवनेन्द्र नायर प्रशांत
- सार्जेंट अमित कुमार झा
वायु सेना पदक
- एयर कमोडोर अंजन भद्रा
- ग्रुप कैप्टन वीरेंद्र सिंह महिदा
- ग्रुप कैप्टन समीर प्रधान
- ग्रुप कैप्टन माधव रंगाचारी
- ग्रुप कैप्टन शणमुगम रमेश 
- ग्रुप कैप्टन दिबांजन मंडल
- ग्रुप कैप्टन अरुण महादेवन
- ग्रुप कैप्टन अनुभव त्रिपाठी
- ग्रुप कैप्टन उदयन कुमार
- ग्रुप कैप्टन हरप्रीत सिंह लूथरा
- ग्रुप कैप्टन प्रेम आनंद
- विंग कमांडर जिनेहली पुत्तुस्वामी राजू
- विंग कमांडर नितिन कुमार मल
- स्क्वाड्रन लीडर हिमाद्री बिस्वास
विशिष्ठ सेवा पदक
- एयर वाइस मार्शल अविनाश गोपाल क्षीरसागर
- एयर वाइस मार्शल कलवकुंतल शेखर रेड्डी
- एयर वाइस मार्शल अरुण भास्कर गुप्ता
विश्व सेवा सेवा पदक 
- एयर कमोडोर संजीव सिन्हा 
- एयर कमोडोर महेश भास्कर असरकर
- एयर कमोडोर राजेश वैद्य
- एयर कमोडोर अनुपम अग्रवाल
- एयर कमोडोर ललित कुमार चावला वीएम
- ग्रुप कैप्टन राजीव शर्मा
- ग्रुप कैप्टन मनीष कुमार श्रीवास्तव
- ग्रुप कैप्टन देवेंद्र सिंह शेखावत
- ग्रुप कैप्टन सुब्रतो कुमार नाथ
- ग्रुप कैप्टन वर्धराजन राजगोपालन
- ग्रुप कैप्टन शंकर बेविनमार अरुणकुमार
- ग्रुप कैप्टन अरुण मित्तू
- ग्रुप कैप्टन मनीष सभरवाल
- ग्रुप कैप्टन देबज्योति बोरहा
- ग्रुप कैप्टन अनीश अग्रवाल
- ग्रुप कैप्टन कमलेश सिंह
- ग्रुप कैप्टन अरविंद ठाकुर
- ग्रुप कैप्टन रमन केवल भाटला
- ग्रुप कैप्टन यशपाल सिंह नेगी वीएम
- ग्रुप कैप्टन बरदा प्रसाद साबुत
- ग्रुप कैप्टन बैंगलोर सत्यजी विजय राव
- ग्रुप कैप्टन गौरव मणि त्रिपाठी
- ग्रुप कैप्टन ऋषभ मित्तल
- विंग कमांडर एस अखेटो जाखलू
- मास्टर वारंट अधिकारी कुट्टापन सुरेंद्रन
पत्तन, पोत परिवहन और जलमार्ग मंत्रालय
माल परिवहन के लिए मेक इन इंडिया के तहत कंटेनर का निर्माण किया जाएगा
केंद्रीय मंत्री श्री सर्बानंद सोनोवाल, श्री मनसुख मांडविया और श्री अश्विनी वैष्णव ने कंटेनर निर्माण से संबंधित पहलुओं पर चर्चा की
केंद्रीय पत्तन, पोत परिवहन और जलमार्ग एवं आयुष मंत्री श्री सर्बानंद सोनोवाल और केंद्रीय रेल, संचार और इलेक्ट्रॉनिक्स और सूचना प्रौद्योगिकी मंत्री, श्री अश्विनी वैष्णव के बीच स्वास्थ्य एवं परिवार कल्याण और रसायन एवं उर्वरक मंत्री श्री मनसुख मांडविया की उपस्थिति में एक उच्चस्तरीय बैठक आयोजित की गई। बैठक में मेक इन इंडिया कार्यक्रम के तहत कंटेनर निर्माण के लिए इको सिस्टम पर चर्चा करने और उसे सुगम बनाने के लिए आयोजित की गई।
कंटेनरों से जुड़ी आवश्यकतों को लेकर भारत को 'आत्मनिर्भर' बनाने के लिए, उच्चस्तरीय बैठक में इस संबंध में विभिन्न पहलुओं पर विचार-विमर्श किया गया। कॉनकॉर क्लस्टर आधारित निर्माण पर ध्यान केंद्रित करने के साथ, पत्तन, पोत परिवहन और जलमार्ग मंत्रालय  के साथ मिलकर काम करेगा। बैठक में यह भी चर्चा की गई कि देश में बने कंटेनरों की उपलब्धता भारत के अंतर्देशीय जलमार्गों के विशाल विस्तार का उपयोग करके देश के अंदर माल परिवहन के लिए कैसे मार्ग खोल सकती है। कंटेनरों के भारतीय उत्पादकों को प्रोत्साहित करने के विभिन्न तरीकों और साधनों पर भी चर्चा की गई। बैठक में, मंत्रियों ने कंटेनरों के जरिए तटीय और अंतर्देशीय जलमार्गों के माध्यम से सीमेंट, खाद्यान्न, उर्वरक आदि की आवाजाही की संभावना पर भी चर्चा की। यह लॉजिस्टिक और हैंडलिंग शुल्क की लागत में कमी लाने में मदद देगा क्योंकि इसमें किफायती, पर्यावरण के मुताबिक और आसान माध्यम के जरिए परिवहन होगा।
इससे पहले, घरेलू व्यापार, एक्जिम व्यापार में कंटेनरों की मांग के साथ ही कंटेनरों के घरेलू निर्माण में आने वाली समस्यों का आकलन करने के लिए संयुक्त सचिव , संयुक्त सचिव , संयुक्त सचिव , संयुक्त सचिव , कॉनकॉर और एनआईसीडीसी के प्रतिनिधियों को मिलाकर एक समिति का गठन किया गया था।
एमओपीएसडब्लू ने कॉनकॉर, एसोसिएशन ऑफ कंटेनर ट्रेन ऑपरेटर्स , स्टील निर्माण कंपनियों, कंटेनर निर्माताओं, कंटेनर शिपिंग लाइन एसोसिएशन  के प्रतिनिधियों के साथ भी बातचीत की। एक्जिम खंड में, कंटेनर की उपलब्धता और जहाज पर जगह की स्थिति में लगातार सुधार हो रहा है। घरेलू खंड में, कॉनकॉर को अगले 3 वर्षों में लगभग 50,000 कंटेनरों की आवश्यकता है। यह बैठक उस निष्कर्ष का एक विस्तार थी जिसमें एक इकोसिस्टम को तैयार करना है जो घरेलू उत्पादकों को एक्ज़िम क्षेत्र में हमारे कारोबारी समुदाय की मदद करने के लिए मेक इन इंडिया कंटेनरों का उत्पादन करने में मदद करे और भारत को 5 लाख करोड़ डालर की अर्थव्यवस्था बनाने के लिए प्रधानमंत्री की सोच को साकार करने में मदद कर सके।
उप राष्ट्रपति सचिवालय
राज्यसभा के सभापति ने लैंगिक समानता स्थापित करते हुए उप-सभापतियों के पैनल में पचास प्रतिशत महिला सदस्यों को मनोनीत किया
पैनल में शामिल सभी चार महिलाएं पहली बार राज्यसभा के लिए चुनी गई हैं
श्रीमती एस फांगनोन कोन्याक नागालैंड से चुनी गई पहली महिला सदस्य हैं जिन्हें उप-सभापतियों के पैनल में मनोनीत किया गया
इस मानसून सत्र से राज्यसभा के सभापति सदन का कामकाज पूरी तरह से डिजिटल रूप से कर पाएंगे
एक ऐतिहासिक कदम उठाते हुए राज्यसभा के सभापति श्री जगदीप धनखड़ ने चार महिला सांसदों को उप-सभापतियों के पैनल में मनोनीत किया है।
यह भी उल्लेखनीय है कि पैनल में मनोनीत की गई सभी महिला सदस्य पहली बार सांसद चुनी गई हैं और श्रीमती एस फांगनोन कोन्याक नागालैंड से राज्यसभा सदस्य के रूप में चुनी गई पहली महिला हैं।
मानसून सत्र से पहले पुनर्गठित पैनल में कुल आठ नाम हैं, जिसमें से आधी महिलाएं हैं। उच्च सदन के इतिहास में यह पहला मौका है कि उप-सभापतियों के पैनल में महिला सदस्यों को समान प्रतिनिधित्व दिया गया है।
एक अन्य उल्लेखनीय फैसले में राज्यसभा के सभापति सदन का कामकाज पूरी तरह से डिजिटल रूप से कर सकेंगे। राज्यसभा के सभापति सदन के कामकाज के संचालन से जुड़े मामलों, सदन में उपस्थिति, बोलने वाले सदस्यों के विवरण और अन्य महत्वपूर्ण जानकारी के लिए इलेक्ट्रॉनिक टैबलेट का उपयोग करेंगे।
उप-सभापतियों के पैनल में मनोनीत महिला सदस्यों का विवरण इस प्रकार हैं-
श्रीमती पीटी उषा:
- वह पद्मश्री पुरस्कार विजेता और एक प्रसिद्ध एथलीट हैं। उन्हें जुलाई, 2022 में राज्यसभा के लिए मनोनीत किया गया था।
- वह रक्षा समिति, युवा कार्यक्रम और खेल मंत्रालय की सलाहकार समिति और एथिक्स कमेटी की सदस्य हैं।
श्रीमती एस. फांगनोन कोन्याक:
- वह भारतीय जनता पार्टी से हैं। वह अप्रैल, 2022 में नागालैंड से राज्यसभा सदस्य के रूप में चुनी गई पहली महिला हैं और संसद या राज्य विधानसभा के किसी भी सदन के लिए चुनी गई राज्य की दूसरी महिला हैं।
- वह परिवहन, पर्यटन और संस्कृति समिति, पूर्वोत्तर क्षेत्र विकास मंत्रालय की सलाहकार समिति, महिला सशक्तिकरण समिति, सदन समिति और पूर्वोत्तर इंदिरा गांधी क्षेत्रीय स्वास्थ्य संस्थान की गवर्निंग काउंसिल और चिकित्सा विज्ञान, शिलांग की सदस्य हैं।
डॉ. फौजिया खान :
- वह राष्ट्रवादी कांग्रेस पार्टी से हैं। वह अप्रैल, 2020 में राज्यसभा के लिए चुनी गईं।
- वह महिला सशक्तिकरण समिति, उपभोक्ता मामले, खाद्य और सार्वजनिक वितरण समिति, विधि और न्याय मंत्रालय की सलाहकार समिति की सदस्य हैं।
श्रीमती सुलता देव:
- वह बीजू जनता दल से हैं। वह जुलाई, 2022 में राज्यसभा के लिए चुनी गईं।
- वह उद्योग समिति, महिला सशक्तिकरण समिति, लाभ के पद पर संयुक्त समिति, संसद सदस्य स्थानीय क्षेत्र विकास योजना  समिति और महिला एवं बाल विकास मंत्रालय की सलाहकार समिति की सदस्य हैं।
उपरोक्त महिला सदस्यों के अलावा, श्री वी विजयसाई रेड्डी, श्री घनश्याम तिवारी, डॉ. एल. हनुमंथैया और श्री सुखेंदु शेखर रे को भी उप-सभापतियों के पैनल में मनोनीत किया गया है।
श्रीमती सुलता देव
श्रीमती एस. फांगनोन कोन्याक
श्रीमती पीटी उषा
डॉ. फौजिया खानएमजी/एमएस/आरपी/केपी/एसके/एसके
(Visitor Counter : 487
पृथ्वी विज्ञान मंत्रालय
देशभर के मौसम का अनुमान 
भारतीय मौसम विज्ञान विभाग के राष्ट्रीय मौसम पूर्वानुमान केंद्र के अनुसारः

देशभर के मौसम का अनुमान 
- लक्षद्वीप क्षेत्र और उससे जुड़ा दक्षिण-पूर्वी अरब सागर पर साफ तौर पर कम दबाव का क्षेत्र बना हुआ है। इसके कारण चक्रवाती हवायें धरती के बीच के वायुमंडल तक मौजूद हैं। अंदेशा है कि अगले 12 घंटों में इसी जगह पर दबाव का क्षेत्र बन जायेगा तथा बाद के 24 घंटों के दौरान तेज होकर चक्रवात में परिवर्तित हो जायेगा। इसके और तेज होने की संभावना है और फिर वह उत्तर-पश्चिम में गुजरात तथा पाकिस्तान के तटीय इलाकों की तरफ बढ़ेगा। अंदेशा है कि 18 मई की शाम को यह गुजरात के तट से टकरायेगा।
- पश्चिमी विक्षोभ धरती के मध्य और ऊपरी वायुमंडल में मौजूद है। इसका केंद्र समुद्री सतह से 5.8 किलोमीटर ऊपर है, जो मोटे तौर पर 75o देशांतर से 30o अक्षांश उत्तर में सक्रिय है।
- दक्षिण-पूर्व मध्यप्रदेश और पड़ोसी इलाकों में समुद्री सतह से 0.9 किलोमीटर ऊपर चक्रवाती स्थिति बनी हुई है।
- उत्तर-दक्षिण से चलने वाली हवाओं की दिशा बदल गई है, जिसका कारण चक्रवाती स्थिति है। ये हवायें पहले दक्षिण-पूर्व मध्यप्रदेश और पड़ोसी इलाकों में चल रही थीं तथा अब इनका रुख दक्षिणी तमिलनाडु, विदर्भ, तेलंगाना और रायलसीमा की तरफ हो गया है। ये हवायें समुद्री सतह से 0.9 किलोमीटर ऊपर मौजूद हैं।
- चक्रवाती स्थिति के कारण पूर्व-पश्चिम में बनने वाला कम दबाव का क्षेत्र दक्षिण-पूर्वी मध्यप्रदेश और पड़ोसी इलाकों पर कायम था, जो अब असम, पूरे झारखंड और पश्चिम बंगाल में गंगा के आसपास के इलाकों पर समुद्री सतह से 0.9 किलोमीटर ऊपर सक्रिय है।
- दक्षिणी उत्तरप्रदेश के मध्य भाग और पड़ोसी इलाकों पर चक्रवाती स्थिति सक्रिय है। वह समुद्री सतह से 0.9 किलोमीटर ऊपर मौजूद है।
मध्य पाकिस्तान और आसपास के इलाकों पर चक्रवाती स्थिति बनी हुई है, जो समुद्र तल से 1.5 किलोमीटर ऊपर सक्रिय है।
ग्राफिक विवरण के लिये यहां क्लिक करें
विस्तार से जानने के लिये www.imd.gov.in पर विजिट करें या +91 11 24631913, 24643965, 24629798 पर संपर्क करें।
विज्ञान एवं प्रौद्योगिकी मंत्रालय
छात्रों, शिक्षकों, प्रधानाचार्यों ने 'एन्गेज विद साइंस' कार्यक्रम के उद्घाटन समारोह में भाग लिया
विज्ञान को इस तरीके से संप्रेषित किया जाना चाहिए जो प्रेरणादायक हो, मानसिकता में बदलाव लाए और बड़े पैमाने पर लोगों को आकर्षित करे: प्रोफेसर आशुतोष शर्मा, सचिव, डीएसटी
छात्रों, शिक्षकों, प्रधानाचार्यों और विद्यालयों के नेतृत्व में वैज्ञानिक दृष्टिकोण विकसित करने और विज्ञान एवं प्रौद्योगिकी को आगे रखने के साथ-साथ लगातार सीखने की संस्कृति तैयार करने के लिए एक कार्यक्रम शुरू किया गया है।
विज्ञान एवं प्रौद्योगिकी विभाग  के सचिव प्रोफेसर आशुतोष शर्मा ने हाल में एक ऑनलाइन शुभारंभ कार्यक्रम में कहा, 'विज्ञान के साथ जुड़ने के लिए स्कूलों के लिए कुछ कार्यक्रम तैयार किए गए हैं और हम इसमें अधिक से अधिक स्कूलों को शामिल करना चाहते हैं। इसके लिए तीन घटकों- छात्रों, शिक्षकों और स्कूल के नेतृत्व द्वारा महत्वपूर्ण भूमिका निभाने की आवश्यकता होगी ताकि युवा दिमागों को पकड़ने और युवा प्रतिभाओं को पोषित करने में मदद मिल सके। वे देश और समाज के लिए परिसंपत्ति बनेंगे।' इस कार्यक्रम के जरिये 8 राज्यों के 100 से अधिक स्कूलों के छात्रों, शिक्षकों, प्रधानाचार्यों को साथ लाया गया है।
उन्होंने जोर देकर कहा कि विज्ञान को एक ऐसे तरीके से संप्रेषित किया जाना चाहिए जो प्रेरणादायक हो, मानसिकता में बदलाव लाए और बड़े पैमाने पर लोगों को आकर्षित करे। उन्होंने कहा कि डीएसटी की परियोजना “मानक”  से सीख ली जा सकती है जिसमें अब तक करीब 3 लाख स्कूलों तक पहुंचकर 10 लाख से अधिक विचारों का सृजन किया है। आईबीएम की साझेदारी के तहत विज्ञान प्रसार द्वारा आयोजित इस कार्यक्रम में 'एंगेज मेंटर डायलॉग' सत्र में परिचर्चा की गई कि किस प्रकार 2021 में स्कूली छात्रों के लिए “स्टेम”  को प्रेरणदायक बनाया जा सकता है
सीबीएसई के निदेशक  डॉ. विश्वजीत साहा ने स्कूली छात्रों के बीच कम उम्र से ही वैज्ञानिक स्वभाव विकसित करने पर जोर दिया। उन्होंने कहा, 'इस प्रकार के कार्यक्रमों से स्कूल में सीखने का माहौल बनाने और जिज्ञासा को प्रोत्साहित करने में मदद मिलेगी।'
विज्ञान प्रसार के निदेशक डॉ. नकुल पाराशर ने कहा, 'स्कूल मूल आधार हैं और वैज्ञानिक तरीके से सोचने के लिए प्रोत्साहित करने में छात्रों एवं शिक्षकों की भूमिका काफी महत्वपूर्ण है। इस प्रकार के कार्यक्रमों से युवा दिमागों को पोषण देने और वैज्ञानिक स्वभाव विकसित करने में काफी मदद मिलेगी।'
आईबीएम के एमडी  संदीप पटेल ने कहा, 'प्रौद्योगिकी एवं विज्ञान ने वास्तव में दुनिया को बदल दिया है और उसे एकीकृत किया है। “स्टेम”  केवल कौशल के लिए नहीं है बल्कि यह सही मायने में आत्मनिर्भर बनने के लिए मानसिकता में बदलाव लाने के लिए भी है। यह कार्यक्रम उस बदलाव को लाने में मदद के लिए स्कूल के प्रधानाचार्यों, शिक्षकों और छात्रों के बीच एक मजबूत गठबंधन तैयार करेगा।'
विज्ञान प्रसार के सलाहकार सौरभ सेन ने इस सत्र का संचालन किया। उन्होंने कहा, 'एंगेज विद साइंस कार्यक्रम के तहत नियमित तौर पर संवादमूलक सत्रों का आयोजन किया जाएगा ताकि विज्ञान एवं स्कूलों के प्रति बच्चों को आकर्षित करने के तरीकों पर चर्चा की जा सके।'
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 133.88 करोड़ कोविड रोधी टीके लगाए जा चुके हैं
भारत में वर्तमान में 88,993 सक्रिय मामले,563 दिनों में सबसे कम मामले
सक्रिय मामले कुल मामलों के 1 प्रतिशत से कम हैं,वर्तमान में 0.26 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.37 प्रतिशत,मार्च 2020 के बाद से सबसे अधिक
पिछले 24 घंटों के दौरान 7,995 रोगी स्वस्थ हुए, देश भर में अभी तक कुल 3,41,38,763 मरीज स्वस्थ हुए
बीते चौबीस घंटे के दौरान 5,784 नए मामले सामने आए,571 दिनों में सबसे कम ऩए मामले
दैनिक पॉजिटिविटी दर 0.58 प्रतिशत है,पिछले 71 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.68 प्रतिशत है; पिछले 30 दिनों से 1 प्रतिशत से कम है
अभी तक कुल 65.76 करोड़ जांचें की जा चुकी हैं
प्रधानमंत्री कार्यालय
प्रधानमंत्री ने दादा साहब फाल्के पुरस्कार से सम्मानित किए जाने पर आशा पारेख जी को बधाई दी
प्रधानमंत्री श्री नरेन्द्र मोदी ने दादा साहब फाल्के पुरस्कार से सम्मानित किए जाने पर आशा पारेख जी को बधाई दी है।
राष्ट्रपति श्रीमती द्रौपदी मुर्मू के एक ट्वीट के जवाब में, प्रधानमंत्री ने ट्वीट किया:
“आशा पारेख जी एक उत्कृष्ट फिल्म कलाकार हैं। अपने लंबे करियर में उन्होंने दिखाया है कि बहुमुखी प्रतिभा क्या है। मैं उन्हें दादा साहब फाल्के पुरस्कार से सम्मानित किए जाने पर बधाई देता हूं।"
वित्त मंत्रालय
तेल विपणन कंपनियों  की अचल कार्यशील पूंजी का वित्त पोषण दीर्घकालिक विदेशी ऋणों से होगा
तेल विपणन कंपनियों  की अचल कार्यशील पूंजी सम्बन्धी आवश्यकताओं का वित्त पोषण दीर्घकालिक विदेशी मुद्रा ऋणों से करने का निर्णय लिया गया है। इसके लिए एक उपयुक्त व्यवस्था की जाएगी। इस व्यवस्था में निम्नलिखित बातें शामिल होंगी :
- तेल विपणन कंपनियां  चरणबद्ध ढंग से पांच वर्षों की परिपक्वता अवधि वाले दस अरब अमेरिकी डॉलर का ऋण लेंगी। आरंभ में इस ऋण राशि के तहत 4 अरब अमेरिकी डॉलर की किस्त मिलेगी और उसके बाद 3-3 अरब अमेरिकी डॉलर की दो किस्तें मिलेंगी। सभी उधारियां अभी से एक वर्ष के भीतर ही ली जाएंगी।
- तेल विपणन कंपनियों को अपनी ऋण राशि की हेजिंग करने की जरूरत नहीं होगी।
पंचायती राज मंत्रालय
गुवाहाटी में पूर्वोत्तर राज्यों के लिए जन योजना अभियान 2021 पर राष्ट्रीय स्तर की उन्मुखीकरण कार्यशाला आयोजित
केंद्र सरकार की विकासात्मक योजनाएं जमीनी स्तर तक पहुंचनी चाहिए- श्री कपिल मोरेश्वर पाटिल
पूर्वोत्तर राज्यों के लिए जन योजना अभियान 2021  पर आज राष्ट्रीय स्तर की उन्मुखीकरण कार्यशाला में मुख्य संबोधन करते हुए पंचायती राज राज्य मंत्री श्री कपिल मोरेश्वर पाटिल ने कहा कि केंद्र सरकार की विकास योजनाओं को जमीनी स्तर तक पहुंचना चाहिए।
उन्होंने कहा कि देश की ग्रामीण आबादी की बेहतरी के लिए ग्राम पंचायतें कड़ी मेहनत कर रही हैं। उन्होंने कहा कि पूर्वोत्तर क्षेत्र में महिला स्वयं सहायता समूह कुशलतापूर्वक कार्य कर रहे हैं। उन्होंने प्रतिभागियों से ग्राम सभाओं में अधिक से अधिक महिलाओं को शामिल करने का आग्रह किया ताकि वे अपनी समस्याओं को उजागर कर सकें और सरकारी योजनाओं का लाभ उठा सकें।
श्री पाटिल ने विकास योजनाओं की जानकारी के उचित प्रसार पर भी जोर दिया ताकि ग्रामीण जनता योजनाओं का लाभ लेने के लिए जागरूक हो सके।
ग्राम पंचायत विकास योजना  की समावेशी और समग्र तैयारी के लिए 'सबकी योजना सबका विकास' नामक जन योजना अभियान शुरू किया गया था। 'सबकी योजना सबका विकास' के उद्देश्यों में मोटे तौर पर निर्वाचित प्रतिनिधियों और स्वयं सहायता समूहों को मजबूत करना शामिल है।
पंचायती राज मंत्रालय के सहयोग से एनआईआरडीपीआर-एनईआरसी, गुवाहाटी द्वारा दिन भर की कार्यशाला का आयोजन किया गया। कार्यशाला में आठ पूर्वोत्तर राज्यों के प्रतिभागियों ने भाग लिया जिन्होंने जन योजना अभियान 2020 के अपने अनुभव साझा किए ।
प्रधानमंत्री कार्यालय
जाफना सांस्कृतिक केन्द्र भारत और श्रीलंका के बीच घनिष्ठ सांस्कृतिक सहयोग को दर्शाने वाली एक महत्वपूर्ण पहल है: प्रधानमंत्री
प्रधानमंत्री श्री नरेन्द्र मोदी ने आज जाफना सांस्कृतिक केन्द्र को समर्पित करने को एक महत्वपूर्ण पहल बताया है और इस अवसर पर राष्ट्रपति रानिल विक्रमसिंघे की उपस्थिति की सराहना की है। प्रधानमंत्री ने 2015 में इस केन्द्र की आधारशिला रखी थी। उन्होंने उस विशेष दौरे की कुछ तस्वीरें साझा कीं।
प्रधानमंत्री ने ट्वीट किया:
“जाफना सांस्कृतिक केन्द्र भारत और श्रीलंका के बीच घनिष्ठ सांस्कृतिक सहयोग को दर्शाने वाली एक महत्वपूर्ण पहल है। इससे कई लोगों को लाभ होगा। राष्ट्रपति रानिल विक्रमसिंघे की गरिमापूर्ण उपस्थिति ने इस कार्यक्रम को और भी खास बना दिया।
मैं 2015 में जाफना की अपनी विशेष यात्रा को कभी नहीं भूलूंगा, जहां मुझे जाफना सांस्कृतिक केन्द्र की आधारशिला रखने का अवसर मिला था। यहां उस यात्रा की कुछ झलकियां प्रस्तुत हैं।
वित्त मंत्रालय
आयकर विभाग ने दिल्ली और हरियाणा में छापेमारी की
आयकर विभाग ने 9.11.2021 को एक फिनटेक कंपनी के परिसरों पर जांच और छापेमारी की। यह फिनटेक कंपनी मोबाइल एप के जरिए कम अवधि का पर्सनल लोन उपलब्ध कराती है। यह जांच कंपनी के दिल्ली और गुरुग्राम स्थित व्यावसायिक और आवासीय परिसरों पर की गई।
जांच के दौरान साफ हुआ कि कंपनी कथित रूप से लोन के भुगतान के लिए काफी ऊंची प्रोसेसिंग फीस लेती आ रही है। इससे लोन लेने वालों पर कर्ज का बोझ काफी बढ़ता जा रहा है। इस कंपनी का मालिकाना हक केमैन आयलैंड स्थित एक समूह के पास है और इसका नियंत्रण पड़ोसी देश के एक व्यक्ति के पास है। यह कंपनी प्रत्यक्ष विदेशी निवेश  के द्वारा आंशिक आरंभिक पूंजी लेकर भारत आई थी, लेकिन इसने भारतीय बैंकों से बड़ी कार्यकारी पूंजी लोन के रूप में ले रखी है। इस कंपनी का बिजनेस मॉडल पूंजी के हाई रोटेशन पर टिका हुआ है। यह बात कंपनी के कारोबार के पहले साल में ही 10,000 करोड़ के टर्नओवर से साफ होती है।
जांच के दौरान यह भी पाया गया है कि कंपनी ने विदेशों में काम कर रही इस ग्रुप की अपनी ही कंपनियों को दो साल में सर्विस लेने के बहाने लगभग 500 करोड़ रुपए भेजे हैं। जांच के दौरान यह भी पाया गया कि समूह की कंपनियों को भेजी गई यह रकम या तो दी गई सर्विस के एवज में काफी अधिक है या फिर गलत है। साक्ष्यों से यह भी साफ हुआ है कि वेब आधारित आवेदन के जरिए लोन देने के इस बिजनेस का नियंत्रण विदेश से किया जा रहा है। जांच के दौरान विदेशी नागरिकों सहित प्रमुख लोगों के वक्तव्य लिए गए हैं।
इस संबंध में आगे की जांच जारी है।
प्रधानमंत्री कार्यालय
प्रधानमंत्री कल राष्ट्रीय डॉक्टर दिवस पर डॉक्टरों को संबोधित करेंगे
प्रधानमंत्री श्री नरेन्द्र मोदी राष्ट्रीय डॉक्टर दिवस के अवसर पर कल अपराह्न 3 बजे डॉक्टरों को संबोधित करेंगे।
प्रधानमंत्री ने एक ट्वीट में कहा,“भारत को कोविड-19 से लड़ने में सभी डॉक्टरों के प्रयासों पर गर्व है। 1 जुलाई राष्ट्रीय डॉक्टर दिवस के रूप में चिन्हित है। कल अपराह्न 3 बजे @IMAIndiaOrg द्वारा आयोजित कार्यक्रम में डॉक्टर समुदाय को संबोधित करूंगा।”
एमजी/एएम/एजी/डीसी
(
गृह मंत्रालय
मंत्रिमंडल ने गुरु नानक देव जी की 550वीं जयंती पर समारोहों के आयोजन की मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने एक प्रस्ताव पारित कर देश भर में और पूरे विश्व में सिख धर्म के संस्थापक गुरु नानक देवजी की 550वीं जयंती अगले वर्ष शानदार तरीके से मनाने की मंजूरी दे दी है। राज्य सरकारों और विदेशों में भारतीय दूतावासों के साथ समारोह मनाए जाएंगे। गुरु नानक देवजी की प्रेम, शांति, समानता और भाईचारे की शिक्षाओं का शाश्वत मूल्य है।
मंत्रिमंडल में लिए गए फैसलों की निम्नलिखित विशेषताएं हैं : -
करतारपुर साहिब गलियारे का विकास :
एक महत्वपूर्ण फैसले में केन्द्रीय मंत्रिमंडल ने गुरदासपुर जिले में डेरा बाबा नानक से अंतर्राष्ट्रीय सीमा तक करतारपुर गलियारे के निर्माण और उसके विकास को मंजूरी दे दी ताकि भारत से तीर्थ यात्री आसानी से पाकिस्तान में रावी नदी के तट पर स्थित गुरूद्वारा दरबार साहिब करतारपुर जा सकें जहां गुरुनानक देवजी ने अपने जीवन के 18 वर्ष बिताए थे। इसके बाद तीर्थ यात्री पूरे वर्ष इस पवित्र गुरुद्वारे में जा सकेंगे।
करतारपुर गलियारे का कार्य सरकार की सहायता से एक संयुक्त विकास परियोजना के रूप में किया जाएगा ताकि सभी आधुनिक सुविधाओं वाले इस मार्ग से तीर्थ यात्री सुगमता और सरलता आ-जा सकें। सरकार तीर्थयात्रियों की आसानी के लिए उपयुक्त सुविधाएं देगी। पाकिस्तान सरकार से आग्रह किया गया है कि वह सिख समुदाय की भावनाओं को समझे और उचित सुविधाओं के साथ अपने क्षेत्र में भी एक गलियारा विकसित करे।
सुल्तानपुर लोधी का विकास :
केन्द्रीय मंत्रिंमडल ने यह भी फैसला किया कि गुरुनानक देवजी के जीवन से जुड़े ऐतिहासिक शहर सुल्तानपुर लोधी को भी ऊर्जा दक्षता सहित स्मार्ट सिटी की तर्ज पर एक धरोहर शहर विकसित किया जाएगा जिससे यह पता चल सके कि गुरुनानक देवजी सदैव प्रकृति की निरंतरता और उससे प्रेम करने पर जोर देते थे। तीर्थ यात्रियों और पर्यटकों के लिए एक प्रमुख आकर्षण के रूप में, सुल्तानपुर लोधी में एक धरोहर परिसर, “पिंड बाबे नानक दा” की स्थापना की जाएगी जिसमें उनके जीवन को दर्शाया जाएगा। सुल्तानपुर लोधी रेलवे स्टेशन का आधुनिकीकरण किया जाएगा और उसे सभी आधुनिक सुविधाओं के साथ विकसित किया जाएगा।
अंतर संप्रदाय अध्ययन केंद्र और विदेशी विश्वविद्यालयों में पीठ :
गुरुनानक देव विश्वविद्यालय, अमृतसर में अंतर मत अध्ययनों का एक केन्द्र स्थापित किया जाएगा। ब्रिटेन और कनाडा की एक-एक यूनिवर्सिटी में गुरुनानक देवजी की एक पीठ स्थापित की जाएगी। उनकी जीवन और शिक्षाओं पर नई दिल्ली में एक अंतर्राष्ट्रीय सेमिनार आयोजित किया जाएगा।
देश-विदेश में समारोह :
राज्य /संघ शासित प्रदेशों से आग्रह किया गया है कि वे गुरु नानक देव जी की 550वीं जयंती को शानदार तरीके से मनाएं। विदेशों में भारतीय दूतावास इस अवसर पर विशेष कार्यक्रम आयोजित करेंगे।
स्मारक सिक्का और डाक टिकट :
सरकार इस यादगार अवसर पर स्मारक सिक्का और डाक टिकट जारी करेगी।
धार्मिक कार्यक्रम और प्रकाशन :
देशभर में धार्मिक कार्यक्रम आयोजित किए जाएंगे। दूरदर्शन गुरु नानक देवजी पर कार्यक्रम और गुरुवाणी का प्रसारण करेगा। नेशनल बुक ट्रस्ट विभिन्न भारतीय भाषाओं में गुरुवाणी का प्रकाशन करेगा। यूनेस्को से अनुरोध किया जाएगा कि वह दुनिया की भाषाओं में गुरु नानक देवजी की रचनाओं को प्रकाशित करे।
तीर्थ यात्रियों के लिए विशेष ट्रेन :
रेल मंत्रालय तीर्थ यात्रियों और पर्यटकों के लिए एक ट्रेन चलाएगा जो गुरु नानक देवजी से जुड़े विभिन्न धार्मिक स्थलों से गुजरेगी।
गृह मंत्रालय
केन्द्रीय गृहमंत्री ने दक्षिण दिल्ली में ‘वेस्ट टू वंडर’ पार्क का उद्धाटन किया
श्री राजनाथ सिंह ने कहा कि इस पार्क ने ‘वेस्ट से धन’ बनाने की मिसाल कायम की
उचित अपशिष्ट निस्तारण और पुनर्चक्रण प्रणाली के बिना स्मार्ट सिटी की कल्पना नहीं की जा सकती : केन्द्रीय गृहमंत्री
केंद्रीय गृह मंत्री श्री राजनाथ सिंह ने कहा कि अपशिष्ट का निस्तारण ठीक से किया जाना चाहिए, जिसके लिए नगर निगमों को मुख्य भूमिका निभानी होगी। वह आज यहां दक्षिण दिल्ली नगर निगम  के अंतर्गत "वेस्ट टू वंडर" पार्क के उद्घाटन के अवसर पर अपने विचार प्रकट कर रहे थे।
अपशिष्ट निस्तारण के लिए नगर निगमों को सुझाव देते हुए गृह मंत्री ने कहा कि इस पार्क ने दूसरों के लिए मिसाल कायम की है, क्योंकि पहली बार ' वेस्ट से वेल्थ’ बनाने के लिए स्क्रैप का उपयोग किया गया है। उन्होंने कहा कि लोगों के व्यवहार में बदलाव लाने और अपशिष्ट निस्तारण करने की उचित व्यवस्था की जानी चाहिए। उन्होंने कहा कि अपशिष्ट के पुनर्चक्रण की प्रणाली विकसित की जानी चाहिए ताकि उसका पुन: उपयोग किया जा सके।
जिन उत्पादों को पुनर्चक्रण नहीं किया जा सकता, उनका न्यूनतम उपयोग किया जाना चाहिए। श्री राजनाथ सिंह ने कहा कि अपशिष्ट का अभिनव तरीके से कैसे उपयोग किया जा सकता है इस बारे में नए विचार विकसित किए जाने चाहिए, जैसा कि एसडीएमसी द्वारा किया गया है। उन्होंने इस प्रयास में शामिल कलाकारों और अधिकारियों के समर्पण की सराहना की, जिन्होंने सिर्फ 6 महीनों में वंडर पार्क का काम पूरा कर दिखाया।
इस अवसर पर, केंद्रीय गृह मंत्री ने पुलवामा के शहीदों को श्रद्धांजलि अर्पित की, जहां सीआरपीएफ के जवानों ने सर्वोच्च बलिदान दिया।
श्री राजनाथ सिंह ने कहा कि प्रधानमंत्री श्री नरेंद्र मोदी के नेतृत्व में, स्वच्छ भारत मिशन जन आंदोलन बन चुका है, जिससे लोगों में स्पष्ट बदलाव लाया है और इसके परिणामस्वरूप साफ-सफाई और स्वच्छता के लिए उनके व्यवहार में परिवर्तन हुए हैं। उन्होंने कहा, "हम उचित अपशिष्ट निस्तारण और पुनर्चक्रण प्रणाली के बिना स्मार्ट सिटी की कल्पना नहीं की जा सकती।"
गृह मंत्री ने आज इस बात की सराहना की कि आज सभी नगर निगम स्वच्छ सर्वेक्षण के लिए आपस में प्रतिस्पर्धा कर रहे हैं। उन्होंने स्वच्छ सर्वेक्षण की 2018 की रैंकिंग में अपने स्तर में सुधार लाकर 202 से 32वें स्थान पर आने के लिए एसडीएमसी की सराहना की।
उन्होंने सौर पैनल, एलईडी स्ट्रीट लाइट परियोजना और 100% ओडीएफ  लक्ष्य प्राप्त करने जैसे कई पर्यावरण अनुकूल पहलों के लिए एसडीएमसी की प्रशंसा की। उन्होंने अन्य सभी नगर निकायों को सतत विकास के लिए सर्वोत्तम प्रथाओं को अपनाने का आह्वान किया।
"सेवन वंडर्स पार्क" का मुख्य आकर्षण विभिन्न आकार की लंबी प्रतिकृतियां हैं, जिनमें ताजमहल , गीज़ा का ग्रेट पिरामिड , एफिल टॉवर , पीसा की झुकी हुई मीनार , रियो डी जनेरियो का क्राइस्ट द रिडीमर स्टैच्यु , रोम की कोलोज़ियम , और न्यूयॉर्क की स्टैच्यु ऑफ लिबर्टी ।
सात प्रतिकृतियां ऑटोमोबाइल के कलपुर्जों और अन्य धातु अपशिष्ट जैसे पंखे, छड़, लोहे की चादर, नट-बोल्ट, साइकिल और बाइक के पुर्जे, पुरानी सीवर लाइन और 24 नगरपालिका भंडारों में धूल फांक रहे पुराने उपकरणों के अपशिष्ट से बनाई गई हैं। सभी में 150 टन स्क्रैप / अपशिष्ट का उपयोग किया गया है।
इस अवसर पर, गृह मंत्री ने "वेस्ट टू वंडर" पार्क की स्थापना में शामिल कलाकारों को प्रशंसा पत्र भी प्रदान किए। दिल्ली के उपराज्यपाल श्री अनिल बैजल और अन्य गणमान्य व्यक्ति भी इस अवसर पर उपस्थित थे।